NÁVRH
UZNESENIE VLÁDY SLOVENSKEJ REPUBLIKY
č. 
z 

k správe o stave odstraňovania ekologických dôsledkov pobytu bývalej Sovietskej armády na území Slovenskej republiky a návrh na presun gescie za riešenie problematiky na ministerstvo životného prostredia SR

Číslo materiálu:		
Predkladateľ:	minister obrany	
Vláda

A. b e r i e   n a   v e d o m i e

Správu o stave odstraňovania ekologických dôsledkov pobytu bývalej Sovietskej armády  na území Slovenskej republiky a návrh na presun gescie za riešenie problematiky na Ministerstvo životného prostredia SR 

B.  s c h v a ľ u j e

Presun gescie za realizáciu geologických, sanačných a monitorovacích prác na územiach poškodených činnosťou bývalej Sovietskej armády z Ministerstva obrany SR na Ministerstvo životného prostredia SR od 1. januára 2002 

C. u k l a d á

ministrovi obrany

C.1.	zabezpečiť odovzdanie dokumentácie z rozpracovaných geologických, sanačných a monitorovacích prác Ministerstvu životného prostredia  SR

Termín: do 20. decembra 2001

C.2.	poskytnúť nevyhnutnú spoluprácu Ministerstvu životného prostredia SR pri zabezpečovaní geologických, sanačných a monitorovacích prác v lokalitách, kde správu majetku vykonáva Ministerstvo obrany SR  

Termín: od 1. januára 2002

ministrovi životného prostredia

C.3.	prevziať dokumentáciu z rozpracovaných geologických, sanačných a monitorovacích prác od Ministerstva obrany SR
Termín: do 20. decembra 2001

C.4.	vykonať nevyhnutné opatrenia na optimalizáciu nákladov všetkých geologických, sanačných a monitorovacích prác súvisiacich s odstraňovaním ekologických dôsledkov po bývalej Sovietskej armáde na území Slovenskej republiky
 
Termín: priebežne

C.5.	v prípade potreby zabezpečiť financovanie geologických, sanačných a monitorovacích prác v lokalitách pobytu bývalej Sovietskej armády v roku 2002 z vyčlenených zdrojov z privatizácie na riešenie starých dlhov v životnom prostredí podľa bodu B.7. uznesenia vlády SR č. 790/2001 z 30. augusta 2001
                                                                          
Termín: do 31. decembra 2002